එහිදී අදහස් පල කල අග්‍රාමාත්‍යවරයා."විධායක ජනාධිපති ක්‍රමය අහෝසි කරන්නා වූද, මනාප ඡන්ද ක්‍රමය ඉවත් කර ජනතා නියෝජනය සාධාරණය පිළිබිඹු කරන්නා වූ මැතිවරණ ක්‍රමයක් සහතික කරන්නා වුද,  සියලු පුරවැසියන්ගේ ප්‍රජාතාන්ත්‍රික අයිතීන් ශක්තිමත් කරන්නා වූද ,ජාතික ප්‍රශ්නයට ව්‍යවස්ථාමය විසඳුමක් සපයන්නා වූද ,නීතියේ ආධිපත්‍යයට ගරු කෙරෙන දේශපාලන සංස්කෘතියක් ස්ථාපිත කරන්නා වූද,  ජනතාවගේ මූලික අයිතීන් හා නිදහස මගින් මානව අභිමානය තහවුරු කරන්නා වූද, නව ආණ්ඩුක්‍රම ව්‍යවස්ථාවක් සම්මත කර ගැනීමේ මතුවී ඇති හෙයින්ද,  ශ්‍රී ලංකාව සදහා නව ආණ්ඩුක්‍රම ව්‍යවස්ථාවක් සකස් කිරීම පිළිබද සලකා බලා ජනතාවගේ අදහස් හා උපදෙස් ලබා ගෙන ආණ්ඩුක්‍රම ව්‍යවස්ථාවේ 75 වන ව්‍යවස්ථාව යටතේ පාර්ලිමේන්තුව විසින් සලකා බලනු පිණිස ආණ්ඩුක්‍රම ව්‍යවස්ථා පනත් කෙටුම්පතක් සැකසීමේ කාර්යය සදහා පාර්ලිමේන්තු මන්ත්‍රීවරුන්ගෙන් සමන්විත  ආණ්ඩුක්‍රම ව්‍යවස්ථා මණ්ඩලය යනුවෙන් හදුන්වනු ලබන පාර්ලිමේන්තු කාරක සභාවක් තිබිය යුතුයැයි මෙයින් පාර්ලිමේන්තුවට යෝජනා සම්මත කරයි."අද ඉදිරිපත් කෙරුණු යෝජනාව අනුව සමස්ත පාර්ලිමේන්තුවම  ආණ්ඩුක්‍රම ව්‍යවස්ථා මණ්ඩලයක් බවට පරිවර්තනය වනවා.